# Diario Vasco

El Diario Vasco (DV) Gipuzkoako egunkaria da. Ia osoki gaztelaniaz argitaratzen da eta euskaraz orrialde pare bat.
Argitaletxea edo egoitza 2022 arte Donostiako Igara auzoan zegoen; urte horretan Miramongo industrialdera aldatu zen. Vocento taldeko egunkaria da. Teledonosti telebista katea ere egunkari honen Grupo Multimedia taldearen barnean dago.

## Historia

José Muxika izan zuen sortzaileetako bat. 1934ko azaroaren 27an kaleratu zuen lehen alea, Madrilgo ABC egunkariak eta Confederación Española de Derechas Autónomas eskuineko erakunde politikoaren inguruko buruzagiek eta Juan Ignacio Luca de Tena edota tartean Ramiro de Maeztu eskuin kontserbadore monarkiko pentsakerako idazleek bultzatuta.
Espainiako Gerra Zibilaren hasieran, 1936ko estatu kolpearen alde agertu zen, eta Donostia errepublikazaleen esku egon zen bitartean Espainiako Errepublikar Gobernuak aleak kaleratzea eragotzi zion. Haren inprimategiak Frente Popular errepublikar egunkaria inprimatzeko erabili ziren, 1936ko irailaren 13an Iruñetik etorritako Emilio Mola jeneral kolpistaren gudarosteek Donostia bereganatu zuten arte. 1940ko hamarkadan, Bilboko "El Correo" egunkariak akzioen gehiengoa erosi zituen (bere garairik onenean 300.000 irakurle baino gehiago izan zituen), eta El Correo Bilboko egunkariaren jabe berberena da (Vocento taldea).
Erregimen frankistak iraun zituen 40 urteetan zehar gainontzeko espainiar egunkari legeztatu edo ofizialen antzera frankismoarekin lerrokatua egon zen.
2001eko maiatzaren 24an, bi ETAkidek Santiago Oleaga Diario Vascoko finantza arduraduna hil zuten.

## Gaur egun
#### AHTa eta Zubietako errauskailua

Abiadura Handiko Trenaren Euskal Y Ibilbidea eta Zubietako errauskailua eraikitzearen aldekotasuna nabarmendu izan du.

### EH Bilduren aurka

2011ko Hego Euskal Herriko Udal eta Foru Hauteskundeen ondoren EH Bilduk Donostian eta Gipuzkoan agintean jarri zenean, egunkari honetako iritzigileak alderdi horren aurka azaldu ziren. Bai eta 2015wko Hego Euskal Herriko Udal eta Foru Hauteskundeen ondoren oposiziora igaro denean ere, egunkariaren iritzigileek alderdi hori kritikatzen jarraitu izan dute, aldiz, EAJ eta batez ere PSE alderdien alde azaldu dira.

#### EAJ-PSE akordioaren alde

2012ko Eusko Legebiltzarrerako hauteskundeak EAJ alderdiak irabazteak espainiar nazionalismoarentzat bigarren jipoia suposatu zuen, PSE-PP alderdiek porrota jasan eta Patxi Lopez ek lehendakaritza galdu baitzuen.
Ordurarte PSE-PP akordioaren aldeko editorialak EAJ-PSE akordioaren aldekoak izatera pasatu ziren, espainiar nazionalismoaren porrota txikituarazi eta euskal abertzaletasunaren garaipena txikiarazteko estrategia berri modura.

#### EAJ-EH Bildu akordioaren aurka

EAJ-EH Bilduren arteko akordioen aurka gogor egin ohi du, "ez nazionalistak" (espainiar nazionalistak) alboratzen dituen aitzakian, baina 2009-2012 artean PSE-PP akordioak euskal nazionalistak alboratzen zituenik ez zuen inoiz aipatu. Horren atzean, EAJ-EH Bilduren arteko akordioen euskal abertzaletasunaren gehiengoa islatu eta haren nagusitasunak Euskadin, eta bereziki, Gipuzkoan espainiar nazionalismoaren desatsegin zaizkion erabaki eta neurriak martxan jarriko zituztnan datza.

#### Euskal gatazkaren espainiar nazionalismoaren kontakizuna

Bere lerro editorialak, iritzi zutabeak nahiz politika albiste, elkarrizketa eta artikuluak Euskal gatazkaren espainiar nazionalismoaren bertsioaren aldekoak izateaz gain, haren kontakizuna ezartzeko joera dute, alegia "garaileen eta garaituen" edota "gatazka ezaren" kontakizuna, hori bereziki Bake Prozesua jazo zenetik behin eta berriz aipatu ohi du, bai editorialetan, bai iritzi zutabeetan, bai politika ataleko artikuluetan ere.

#### Erreala-Athletic Club etsaitasuna auspotu

Kirol mailan, futbolari dagokionez, Erreala eta Athletic Clubaren lehia neurriz kanpo hauspotzeko joera du, muturreko etsaitasunaren esparrura eramanez, usadioz txuri-urdin zalegoaren etsai nagusiak Real Madril eta Atletico Madril taldeak direnean: 2018an Iñigo Martínez jokalari txuri-urdina Athletic Clubera joatea itsusitu eta paradogikoki urte berean Álvaro Odriozola jokalari txuri-urdina Real Madrilera joatea ontzat eman zuen. Bestalde, Osasuna futbol taldea ez du euskal taldetzat jotzen.

#### Kataluniako Independentzia Prozesua

Kataluniako independentziaren aurka agertu zen, Katalunian dagoen joera independentista Euskal Herrian gutxiengoa den kontakizuna salduz, baita EAJ alderdia kataluniar independentismoaren eraginetik kanpo dagoelakoa ere.

### Ale kopurua

2004-2014 bitartean bere irakurleriaren ia erdia galdu zuen, 2004an 94.000 ale inguru saltzetik 2014ko urrian 49.500 ale inguru saltzera, 2013-2014 artean irakurleen %5 galdu zuen, hau da, 2013ko 60.000 aleetatik 2014ko 49.500 aleetara. Azken datuen arabera, irakurle kopuruaren gainbeherak, ale-salmentaren jaitsierak, aurreko hilabeteetako joera motel baina etengabe bera du.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/1/9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 3 OJD: La bajada de ventas en los regionales se suaviza a excepción de ‘La Voz de Galicia’ (9,7%). Prnoticias.com (Gaztelaniaz)
* ↑ https://www.noticiasdegipuzkoa.eus/donostia/2023/01/26/derriban-antigua-sede-diario-vasco-6366970.html
* ↑ (Ingelesez) Berria.eus. «Donostiako kale izendegia gora eta izendegia behera» Berria (Noiz kontsultatua: 2018-12-23).
* ↑ Genoveva GASTAMINZA (2001): ETA asesina a un directivo de 'El Diario Vasco' Elpais.com
* ↑ Donostia-Madril, 40 minutu hurbilago urte amaierarako. 2015eko urtarrilaren 7a. Diariovasco.com (Gaztelaniaz)
* ↑ "El turismo es un sector estratégico para la ciudad de Donostia, que aguanta e incluso crece en esta época de crisis. San Sebastián, además, compite en la Champions del turismo y se mide con destinos como Londres, París, Niza o Nueva York... Tenemos un futuro ilusionante, un plan concreto y las cosas claras». Quien decía esto no era el actual alcalde de San Sebastián, Eneko Goia, o el concejal de Turismo e Impulso Económico, Ernesto Gasco. Tampoco es el diputado foral de Turismo de Gipuzkoa, Denis Itxaso, ni el consejero Alfredo Retortillo. Quien proclamaba con contundencia este mensaje era el alcalde de San Sebastián entre 2011 y 2015, Juan Karlos Izagirre, de Bildu. No hay como la hemeroteca para poner en valor determinados debates. Ahora que las juventudes de Sortu quieren saludar la Semana Grande donostiarra con una manifestación contra el turismo, como en su día la izquierda aber-tzale lo hacía ritualmente contra la bandera española, conviene contextualizar las cosas y no confundir los argumentos. Fue, por ejemplo, en esa legislatura cuando el Ayuntamiento de la capital guipuzcoana puso a la venta un edificio en la calle Mari, en la Parte Vieja, para que fuera en el futuro un hotel. El consistorio presidido por Izagirre se llevaría once millones de euros pese a la polémica que levantó el asunto, con una mayoría de la corporación en contra de la operación. Hay quien tiene una memoria demasiado frágil". Alberto Surio, 2017ko abuztuaren 6a. Diariovasco.com (Gaztelaniaz)
* ↑ "Ardanza y Jáuregui, lehendakari y vicelehendakari en la legislatura del primer acuerdo PNV-PSE, valoran el regreso de aquel entendimiento. "Ardanza y Jáuregui, lehendakari y vicelehendakari en la legislatura del primer acuerdo PNV-PSE, valoran el regreso de aquel entendimiento.". Los pioneros del pacto PNV-PSE dan su bendición, 2013ko irailaren 29a, Diario Vasco (Gaztelaniaz)
* ↑ "El factor más determinante de ese preámbulo es que hay una definición de nación que no identifica a todos los vascos que integran esa nación y eso es un elemento poco deseable.", "Esa diferencia entre vascos nacionales y no nacionales es sumamente inquietante. En Europa hay pánico a los censos, tanto de habitantes como de hablantes. Y eso sería hacer un censo de los nacionales vascos. Existe el temor de que esos censos puedan ser motivo de discriminación, quizá no ahora". «Estas bases del nuevo estatus pueden traer una gran frustración». 2018ko irailaren 2a. Diariovasco.com (Gaztelaniaz)
* ↑ El relato y la verdad. 2018ko apirilaren 23a (Gaztelaniaz)
* ↑ "El acoso del Athletic ha estado detrás de los dos grandes giros estratégicos que ha debido tomar la Real en su política en los últimos 40 años". El Rey León. 2018ko abuztuaren 15a. Diario Vasco (Gaztelaniaz)
* ↑ Iñigo Martínez, la última afrenta del Athletic. "El fichaje de Iñigo Martínez por el Athletic vuelve a enquistar una difícil relación de más de un siglo entre la Real Sociedad y el club vizcaíno", 2018ko apirilaren 26a. Diario Vasco (Gaztelaniaz)
* ↑ Iñigo, ¿una aspirina?. "Anoeta no perdonó su marcha. Escuchó música de viento desde que bajó del autobús hasta que dejó el campo con una amarilla. Entre medias, un tormento". 2018ko apirilaren 29a. Diario Vasco (Gaztelaniaz)
* ↑ «Iñigo Martínez siempre se paseaba por Ondarroa con la equipación del Athletic». 2018ko apirilaren 27a. Diario Vasco
* ↑ [https://real-sociedad.diariovasco.com/alvaro-odriozola-perfil-realmadrid-20180705230517-nt.html Álvaro Odriozola, un lateral moderno en campo contra rio. 2018ko uztailaren 5a. Diario Vasco]
* ↑ El Disneyland de Odriozola. 2018ko uztailaren 18a. Diario Vasco

## Ikus gainera

* Teledonosti
* El Liberal Guipuzcoano

## Kanpo estekak

* (Gaztelaniaz) Diario Vascoren webgunea
* Datuak: Q913303
* Multimedia: El Diario Vasco / Q913303